Hanke alusdokumendi lisa 7

**Riigihange:** „Kommunikatsioonitegevuste tellimine digiarengu valdkonna projektide elluviimise toetamiseks“

**RAAMLEPINGU nr**

**ERITINGIMUSED** (projekt)

**Majandus- ja Kommunikatsiooniministeerium,** registrikood70003158,asukohtSuur-Ameerika 1, Tallinn 10122, mida esindab Majandus- ja Kommunikatsiooniministeeriumi hankekorra alusel osakonnajuhataja Kristi Hunt (edaspidi *Tellija*),

ja

**XXX**, registrikood XXX, asukoht XXX, mida esindab juhatuse liige*/volituse alusel* XXX;

**XXX**, registrikood XXX, asukoht XXX, mida esindab juhatuse liige*/volituse alusel* XXX

(edaspidi nimetatud *Töövõtjad,* eraldi *Töövõtja*), keda edaspidi nimetatakse üheskoos ka *Pooled* ja eraldi *Pool*, sõlmivad käesoleva raamlepingu (edaspidi *Leping*) alljärgnevas:

# Üldsätted

* 1. Lepingu moodustavad eri- ja üldtingimused koos lisadega kui konkreetsest lepingu sättest ei tulene teisiti. Eritingimused sisaldavad üldtingimuste täiendusi ja parandusi.
	2. Lepingu dokumentide prioriteetsus on järgmine: eritingimused (I), lepingu lisad (II) ja üldtingimused (III). Vastuolude korral lepingu dokumentide vahel prevaleerib prioriteetsem dokument.

# Lepingu ese, alus, täitmine ja tähtaeg

* 1. Lepingu esemeks on kommunikatsioonitegevuste tellimine digiriigi arengu valdkonna projektide elluviimise toetamiseks.
	2. Töövõtja kohustub tegema tööd vastavalt lepingus ja lepingu lisades sätestatud tingimustele.
	3. Leping sõlmitakse Tellija korraldatud avatud hankemenetluse (viitenumber xxx) tulemusena ning vastavalt riigihanke alusdokumentidele (Lisa 1) ning Töövõtja/Töövõtjate edukaks tunnistatud pakkumustele.
	4. Leping on sõlmitud kuni kahe eduka pakkujaga.
	5. Lepingu täitmine toimub Tellija sõlmitavate hankelepingute (Lisa 1.1) alusel ja täitmise periood on kuni 31.12.2025 või kuni raamlepingu mahu täitumiseni alates Lepingu sõlmimisest.
	6. Iga konkreetse hankelepingu sõlmimisel lähtub Tellija Lisast 1.2 „Hankelepingute sõlmimise tingimused“.

# Tasu suurus, väljamaksmise tähtaeg ja kord

* 1. Lepingu rahaline maht on kuni 250 000 eurot, millele lisandub käibemaks.
	2. Kui Tellija on Lepingu lõppedes esitanud tellimusi Lepingu punktis 3.1. nimetatud summast väiksemas mahus, ei kuulu üle jääv summa Lepingu raames väljamaksmisele.
	3. Tellija tasub Töövõtjale nõuetekohaselt osutatud teenuse eest pärast iga hankelepingu täitmist poolte poolt allkirjastatud üleandmise-vastuvõtmise akti ja selle alusel esitatud arve saamist. Teenus loetakse vastuvõetuks kui Tellija allkirjastab üleandmise-vastuvõtmise akti.

# Poolte volitatud esindajad

* 1. Tellija volitatud esindaja lepingu tingimuste täitmisel, täitmise kontrollimisel ja töö vastuvõtmisel on Triinu Sink, telefon +372 5885 1236, e-post: triinu.sink@mkm.ee.
	2. Töövõtja(te) volitatud esindaja(d) lepingu tingimuste täitmisel ja täitmise kontrollimisel on:
		1. XXX, telefon XXX, e-post XXX;
		2. XXX, telefon XXX, e-post XXX;
		3. XXX, telefon XXX, e-post XXX.

# Lepingu lisad

Lepingu allakirjutamisel on lepingule lisatud:

* 1. Lisa 1. Riigihanke alusdokumendid (leitavad riigihangete registrist);
		1. Lisa 1.1 Töövõtuleping (projekt);
		2. Lisa 1.2 Hankelepingute sõlmimise tingimused;
	2. Lisa 2. Töövõtja(te) pakkumus(ed).

# Muud sätted

* 1. Töövõtja kinnitab, et on üldtingimustega tutvunud elektroonselt Majandus- ja Kommunikatsiooniministeeriumi veebis aadressil: <https://mkm.ee/ministeerium-uudised-ja-kontakt/ministeerium-ja-ministrid/hanketeated>
	2. Töövõtja on teadlik, et leping on avalik.
	3. Leping allkirjastatakse digitaalselt.

**Tellija: Töövõtjad:**

/allkirjastatud digitaalselt/ /allkirjastatud digitaalselt/

Kristi Hunt xxx

osakonnajuhataja juhatuse liige